
sone sette,...and thai sail noghte cese no[r] lefe thair werke in
slepyng tyme, passande the tyme of a mileway, no[r] in drynk-
yng tyme aftyr none, passande the tyme of a mileway. And thai
sail noghte slepe eftyre1 none na tyme botte* bytwene Saynte
Elenmes and Lammes; and yf any mane dwell fra the loge
ande fra the werk forsayde, outher make defaute any tyme of
the yer agayn this forsaide ordinance, he sail be chastyde with
abaytyng of his payment, atte the loking ande devys of the
maistyr masonn; and all ther tymes and houres sail by8
reweled bi a bell ordayned tharefore. Ande, alswa4, it es or-
dayned that na masonn sail be receavyde atte wyrke, to the
werk of the forsayde kyrke, bot he be firste provede a weke or
mare opon his well wyrkyng; and, aftyr that he es foundyn
soufEssant of his werke, be receavyde of the commune assente
of the mayster and the kepers of the werk, ande of the maystyr
masonn, and swere upon the boke that he sail trewly..,hald
and kepe haly all the poyntes of this forsayde ordinance,...and,
wha sum evyr* cum agayne this ordinance and brekes itte agayn
the will o the forsayde Chapitre, have he Goddy's malvson and
Saynt Petirs.

11       WYCLIF ON FREEMASONRY

Select English Works, ed. T. Arnold 1871, vol. III. p. 332' (The Crete
Sentens of Curs, cap. xxvm,).

Alle false conspiratours ben cursed of God and man. Con-
spiratours ben tho6 that by comyn7 assent don wrong or ony
falsnesse to here neighboris. Here it semeth openly that alle
freris8, worldly clerkis, and possessioneris*, ben openly cursed;
for thei conspiren falsly aghenst the gospel and Cristis pore
prestls,...

Also alle newe fraternytes or gildis maad10 of men semen
openly to renne in this curs. For thei conspiren many false
errours aghenst the comyn fraternyte of Crist, that alle Cristene
men token in here cristendom", and aghenst comyn charite and

1 after.
7 common,
"made.

* but       3 be.       * also.       8 whosoever.        * those.
8 friars.      9 clerics (especially monks) living on endowments.
u took at their baptism.
